༈ ན་མོ་ལོ་ཀེ་ཤྭ་རཱ་ཡ། ཐུགས་རྗེ་ཆེན་པོའི་ཤུགས་ཀྱིས་རབ་བསྐུལ་ནས། །བླ་
-60-

གསུང་ཐོར་བུ་ལས་བསླབ་བྱ་དང་བློ་སྦྱོང་ཞལ་གདམས་སོགས་ཀྱི་སྐོར།
མེད་བྱང་ཆུབ་སྒྲུབ་ཕྱིར་སྐད་ཅིག་ཀྱང༌། །གཡེལ་བ་མེད་པའི་བརྩོན་འགྲུས་ཆེན་པོ་ཅན། །སྐྱེས་
མཆོག་རྣམས་ལ་གུས་པས་ཕྱག་འཚལ་ལོ། །དལ་འབྱོར་ཐོབ་ཅིང་ཡོངས་འཛིན་དམ་པས་
ཟིན། །མདོ་རྒྱུད་མན་ངག་ཉམས་སུ་ལེན་ལུགས་ཤེས། །འདི་འདྲའི་དུས་སུ་དོན་མེད་བྱ་བ་
རྣམས། །སྤངས་ནས་སྒོ་གསུམ་དགེ་ལ་འབད་པར་རིགས། །ད་ལྟ་བརྩོན་པས་དགེ་བ་མ་སྒྲུབ་
ན༑ ༑འཁོར་བའི་སྡུག་བསྔལ་བཟོད་དཀའ་ཡུན་རིང་ལས། །ཐར་པའི་གོ་སྐབས་ཤིན་ཏུ་
དཀའ་བས་ན། །བློ་ལྡན་དམ་པའི་ཆོས་ལ་འབད་པར་རིགས། །བསག་དང་བསྲུང་དང་བརླག་
པའི་སྡུག་བསྔལ་ཅན། །ལོངས་སྤྱོད་སྒྲུབ་པའི་འབད་རྩོལ་འདི་ལྟར་ན། །ཐོག་མཐའ་བར་
དགེ་གཏན་དུ་བདེ་བའི་རྒྱུ། །དམ་པའི་ཆོས་ལ་ཤིན་ཏུ་འབད་པར་རིགས། །བདག་སྡུག་
གཞན་སྡུག་འདིར་སྡུག་ཕྱི་མར་སྡུག །དགྲ་བོ་འདུལ་བའི་འབད་རྩོལ་འདི་བལྟས་ན། །བདག
བདེ་གཞན་བདེ་འདིར་བདེ་ཕྱི་མར་བདེ། །དམ་པའི་ཆོས་ལ་ཤིན་ཏུ་འབད་པར་རིགས། །ཇི་
ལྟར་མང་ཞིང་སྡུག་བསྔལ་འཕེལ་འགྱུར་བའི། །གཡོག་འཁོར་བསྡུ་བའི་འབད་རྩོལ་འདི་
བལྟས་ན། །ཅུང་ཟད་ཙམ་གྱིས་ཐར་བདེ་སྐྱེད་བྱེད་པའི། །དམ་པའི་ཆོས་ལ་ཤིན་ཏུ་འབད་
པར་རིགས། །ཕན་བཏགས་ལན་དུ་གནོད་པ་སྐྱེལ་བྱེད་པའི། །གཉེན་བཤེས་སྐྱོང་བའི་འབད་
རྩོལ་འདི་བལྟས་ན། །གང་ཞིག་བསྟེན་ན་ནམ་ཡང་མི་བསླུ་བའི། །དམ་པའི་ཆོས་ལ་ཤིན་ཏུ་
འབད་པར་རིགས། །ཞག་དང་ལོ་ཟླ་ཕྱི་མར་བྱའོ་ཞེས། །སྙོམ་ལས་མི་བྱེད་དེ་རིང་ནས་བཟུང་
ནས། །དྲག་ལ་རྒྱུན་མི་ཆད་པའི་བརྩོན་འགྲུས་ཀྱིས། །རྟག་ཏུ་དམ་པའི་ཆོས་ལ་འབད་པར་
རིགས། །དེས་ན་ཚུལ་གནས་ཐོས་བསམ་སྒོམ་ལྡན་པའི། །བཤེས་གཉེན་མཆོག་ཁྱོད་ཟབ་
དོན་ཉམས་ལེན་ལ། །བརྩོན་པར་མཛོད་ཅིག་བཙུན་པ་ཐོགས་མེད་ཀྱིས། །བཤེས་གཉེན་
ནམ་མཁའ་གྲུབ་ལ་གདམས་པ་ལགས།།